CELEX: 32005R1295
Language: et
Date: 2005-08-05 00:00:00
Title: Komisjoni määrus (EÜ) nr 1295/2005, 5. august 2005, kunstlikult kuivatatud sööda toetuse vähendamise kohta turustusaastaks 2004/05

6.8.2005   
            
            
               ET
            
            
               Euroopa Liidu Teataja
            
            
               L 205/18
            
         
      KOMISJONI MÄÄRUS (EÜ) nr 1295/2005,
   5. august 2005,
   kunstlikult kuivatatud sööda toetuse vähendamise kohta turustusaastaks 2004/05
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 21. veebruari 1995. aasta määrust (EÜ) nr 603/95 kuivsöödaturu ühise korralduse kohta, (1) eriti selle artikli 5 teist lõiku,
   ning arvestades järgmist:
   
               (1)
            
            
               Määrus (EÜ) nr 603/95 asendatakse alates 1. aprillist 2005 nõukogu 29. septembri 2003. aasta määrusega (EÜ) nr 1786/2003 kuivsöödaturu ühise korralduse kohta. (2) Viimati nimetatud määrust kohaldatakse alates 1. aprillist 2005, mil algab turustusaasta 2005/06. Seega tuleks jätkata määruse (EÜ) nr 603/95 kohaldamist lõpliku toetussumma kindlaksmääramisel turustusaastaks 2004/05.
            
         
               (2)
            
            
               Määruse (EÜ) nr 603/95 artikli 3 lõigetes 2 ja 3 on kindlaks määratud töötlemisettevõtetele makstavad toetussummad kunstlikult kuivatatud ja päikese käes kuivatatud sööda puhul, kõnealuse määruse artikli 4 lõigetes 1 ja 3 esitatud tagatud maksimumkoguste piires.
            
         
               (3)
            
            
               Turustusaastaks 2004/05 liikmesriikide poolt vastavalt nõukogu 6. aprilli 1995. aasta määruse (EÜ) nr 785/95 (millega kehtestatakse nõukogu määruse (EÜ) nr 603/95 (kuivsöödaturu ühise korralduse kohta) üksikasjalikud rakenduseeskirjad) (3) artikli 15 punkti a teisele taandele komisjonile teatatud kogused sisaldavad 31. märtsi 2005. aasta laokoguseid, mille puhul võidakse kooskõlas komisjoni 7. märtsi 2005. aasta määruse (EÜ) nr 382/2005 (millega kehtestatakse nõukogu määruse (EÜ) nr 1786/2003 (kuivsöödaturu ühise korralduse kohta) (4) üksikasjalikud rakenduseeskirjad) artikliga 34 anda määruse (EÜ) nr 603/95 artiklis 3 ettenähtud toetust.
            
         
               (4)
            
            
               Edastatud andmetest selgub, et kunstlikult kuivatatud sööda tagatud maksimumkogused on ületatud 16 % võrra.
            
         
               (5)
            
            
               Seetõttu on kohane vähendada kunstlikult kuivatatud sööda toetussummat kooskõlas määruse (EÜ) nr 603/95 artikli 5 esimese lõiguga.
            
         
               (6)
            
            
               Käesoleva määrusega ettenähtud meetmed on kooskõlas teraviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Turustusaastaks 2004/05 vähendatakse määruse (EÜ) nr 603/95 artikli 3 lõikes 2 ettenähtud kunstlikult kuivatatud sööda toetussummat:
   
               —
            
            
               Tšehhi Vabariigis 64,36 eurole tonni kohta,
            
         
               —
            
            
               Kreekas 56,40 eurole tonni kohta,
            
         
               —
            
            
               Hispaanias 54,11 eurole tonni kohta,
            
         
               —
            
            
               Itaalias 57,02 eurole tonni kohta,
            
         
               —
            
            
               Leedus 63,24 eurole tonni kohta,
            
         
               —
            
            
               Ungaris 59,04 eurole tonni kohta,
            
         
               —
            
            
               kõikides teistes liikmesriikides 65,55 eurole tonni kohta.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 63, 21.3.1995, lk 1. Määrust on viimati muudetud 2003. aasta ühinemisaktiga.
   
      (2)  ELT L 270, 21.10.2003, lk 114.
   
      (3)  EÜT L 79, 7.4.1995, lk 5. Määrust on viimati muudetud määrusega (EÜ) nr 1413/2001 (EÜT L 191, 13.7.2001, lk 8).
   
      (4)  ELT L 61, 8.3.2005, lk 4.